**Cyfarfodydd Tiwtoriaid**

**28 Medi 2020** (21 yn bresennol)

|  |
| --- |
| **Materion gan y Ganolfan** |
| **Gwaith Mynediad digidol newydd** – Dangoswyd y newidiadau i hafan y Platfform Digidol a dangos yr adnoddau ychwanegol ar dudalen adnoddau Mynediad, sef adrannau adolygu’r unedau cyfunol. Dylid annog dysgwyr Mynediad (nad ydynt ar gyrsiau cyfunol) i gael golwg ar yr unedau rhyngweithiol hyn ar ôl cwblhau pob uned. Teitl y ffeil yw Cwrs Adolygu/Revision Course. |
| **Canllawiau Dysgu Rhithiol** – Dangosodd Mair y canllawiau newydd sydd ar dudalen y Tiwtoriaid. Mae’r canllawiau ar gael ar ffurf hyfforddiant rhyngweithiol. |
| **Cyhoeddiadau**   * Mae Merched y Wawr yn cynnal Bore Coffi ar Zoom bob bore Iau am 11am. Dylid cysylltu â [jen@merchedywawr.cymru](mailto:jen@merchedywawr.cymru) i dderbyn y ddolen. Mae hwn yn gyfle gwych i gael sgwrs gyda siaradwyr rhugl. * Mae Merched y Wawr wedi trosi erthyglau’r Wawr yn gyfres o bodlediadau. Maen nhw ar gael ar Facebook neu YouTube Merched y Wawr. * Mae’r Cyngor Llyfrau am gael gwybod barn siaradwyr Cymraeg am lyfrau. Byddai’n dda annog dysgwyr Uwch a Hyfedredd i gwblhau’r holiadur - [https://www.surveymonkey.co.uk/r/HoliadurArferionDarllen](https://eur01.safelinks.protection.outlook.com/?url=https%3A%2F%2Fwww.surveymonkey.co.uk%2Fr%2FHoliadurArferionDarllen&data=02%7C01%7C%7Cc5d1d6c4d804491e3fc408d85ed46c99%7C4e0f11f9046e45059cb8db2152311e21%7C0%7C0%7C637363613753224398&sdata=wrR5W9lga9z3nT5HCvtE68%2B1dbx1wHY1J6v8c20rbls%3D&reserved=0) * Cofiwch atgoffa’r dysgwyr i bleidleisio dros eu hoff gân - <https://www.bbc.co.uk/programmes/articles/1tqRB41hhXXl2jYBSsjJsH9/hoff-gan-gymraeg-y-dysgwyr> |
| Cyfarfod nesaf: 5 Hydref am 2pm |

|  |
| --- |
| **Sylwadau/Cwestiynau** |
| Gofynnwyd beth mae’r dysgwyr yn ei weld yn Fy Nysgu, felly dangoswyd y fideo sydd ar y Platfform Digidol. |
| Gwnaed cais am ddarparu sain y gellir ei lawrlwytho. Anfonir dolen dropbox yn uniongyrchol at bob tiwtor**. Ni ellir cyhoeddi’r ddolen hon yn gyhoeddus gan fod y dropbox yn cynnwys eitemau nad oes gennym hawlfraint eu rhoi ar y Platfform Digidol.** |
| Soniwyd am y problemau y mae rhai dysgwyr yn eu cael wrth gwblhau’r unedau cyfunol oherwydd natur eu dyfais. Mewn rhai achosion, mae dysgwyr yn cael eu rhwystro rhag symud ymlaen i’r adran nesaf. |
| Mae’r ddolen Zoom i’r cyfarfodydd wedi bod yn agored ar y Platfform Digidol ond bydd yn cael ei thynnu nes bod Academi’n bod a bydd yn rhaid i diwtoriaid fewngofnodi. Gofynnir i diwtoriaid gysylltu â Mair i gael y manylion ymuno. |